**Ispit iz predmeta Nauka o javnoj upravi I**

**rok 5.5.2020.**

**Ispit se sastoji od pisanog i usmenog dijela.**

**1. Pisani dio ispita**

Pisani dio ispita sastavljen je u obliku kraćih problemskih zadataka formuliranih temeljem ispitne literature, s elementima iz ispitne literature, na osnovu kojih se provjerava znanje studenta te njegovo razumijevanje i povezivanje gradiva.

Pisani test se sastoji od 10 pitanja, a odgovor na svako pitanje boduje se sa 2, 1 ili 0 bodova. Za pozitivan test potrebno je sakupiti najmanje 8 bodova (8/20) i imati najmanje 6 točnih odgovora (6/10).

Test se piše 50 minuta.

Rezultati će biti objavljeni u srijedu, 6.5.2020., u 20h, na webu Katedre za upravnu znanost i sustavu Merlin.

**Primjeri pitanja, s minimalnim odgovorima potrebnim za jedan bod:**

1. Po čemu su javna uprava i ostatak javnog sektora slični, a po čemu se razlikuju?

a) djelovanje u javnom interesu, obavljanje javnih poslova, opći politički i javni nadzor nad njima

b) Javno nasuprot privatnog prava, neprofitno nasuprot profitnog djelovanja.

1. Objasnite po čemu se razlikuju doktrine nove javne uprave (New Public Administration) i novog javnog menadžmenta (New Public Management)?

Po vrijednostima (nabrojiti) te načinima njihovog ostvarenja (kod NPM tehnike, instrumenti i kultura i mjere privatnog sektora).

**2. Usmeni ispit**

Svi studenti koji su uspješno položili pisani dio, pristupaju usmenom dijelu ispita koji će se održati putem Google Meet aplikacije. Vrijeme usmenih ispita i ispitivač bit će objavljeni zajedno s rezultatima pisanog dijela ispita.